open-index/open-wikipedia-markdown huggingface dataset:
מידת רדון

בתורת המידה, **מידת רדון** היא מידה סופית-מקומית ורגולרית. לאוסף מידות רדון חשיבות מיוחדת גם באנליזה פונקציונלית, לאור משפט ההצגה של ריס. המשפט קובע קשר חד-חד-ערכי בין אוסף מידות רדון לבין אוסף הפונקציונלים הליניאריים החיוביים מעל למרחב הפונקציות הרציפות ובעלות תומך קומפקטי.

**הגדרה:** יהי X מרחב טופולוגי האוסדורף ותהי \mathcal{B} סיגמא אלגברת בורל (כלומר, זו הנוצרת על ידי הטופולוגיה). מידה (חיובית) \mu על \mathcal{B} נקראת **מידת רדון**, אם מתקיימים שני התנאים הבאים:
# סופיות מקומית: לכל קבוצה קומפקטית K \subset X מתקיים \mu(K).
# רגולריות: לכל קבוצה מדידה E מתקיימת הן רגולריות חיצונית הן רגולריות פנימית, כלומר:
\mu(E) = \inf \left\{ \mu(U) | U \mbox{ is open}, E \subset U \right\} = \sup \left\{ \mu(K) | K \mbox{ is compact}, K \subset E \right\}

## קישורים חיצוניים
* 

קטגוריה:תורת המידה
יינלונג

ממוזער|250px|איור המשחזר את ''Yinlong downsi''
**יינלונג** (שם מדעי: *Yinlong*) הוא סוג של דינוזאור צרטופסי שחי בשלהי תור היורה המאוחרת (מלם) באזור מזרח אסיה ומרכזה. נכון ל-2015 היינלונג הוא הדינוזאור הצרטופסי הקדום ביותר הידוע למדע, שממנו התפתחו הפסיטקוזאוריים, הפרוטוצרטופסיים והצרטופסיים, להם מקור דמוי תוכי, עטרה ולאחרונים אף קרניים חדות וארוכות.

## תיאור
יינלונג היה דינוזאור קטן באורך 1.2 מטר ומשקל 15 ק"ג. רגליו האחוריות היו ארוכות ומוצקות ואילו גפיו הקדמיות היו רזות וקצרות יותר ובנות 3 אצבעות כל אחת. דבר זה מעיד שככל הנראה הלך על שתי רגליו האחוריות בלבד, כמו אורניתופודים קטנים אחרים.

אף על פי שחסר עטרה, מעידים סימנים בגולגולת שאכן מדובר בבן תת-סדרת הצרטופסים: עצם ה-Rostral היוצרת מעין מקור בחזית הפה, "מדף" עצם בירכתי הגולגולת ובליטות מחודדות בעצמות ה-Jugal.

היינלונג היה צמחוני ואכל צמחייה נמוכה וקשה. במספר פרטים של יינלונג נמצאו חלוקי קיבה (גסטרוליתים) ששימשו אותו לטחינת חומר צמחי קשה אותו אכל.

## גילוי

היינלונג נתגלה ב-2004 על ידי קבוצה משותפת של פלאונטולוגים אמריקאים וסיניים בהם שו שינג (Xu Xing), קתרין פורסטר ומו ג'יניו. הוא תואר וסווג במאמר מדעי ב-2006. פירוש השם *Yinlong* הוא בסינית מנדרינית "דרקון נסתר" ( 隱 = יין = נסתר, 龍 = לונג = דרקון) כרמיזה לסרט הקולנוע "נמר, דרקון" (ששמו באנגלית הוא Crouching Tiger, Hidden Dragon), שחלקים ממנו צולמו במחוז האוטונומי הסיני שינג'יאנג בסמוך למקום בו נתגלה. שם המין *Y. downsi* הוא על שם ויליאם רנדל דאונס השלישי שהיה שותף למשלחות פלאונטולוגיות לסין ומת שנה לפני גילויו של יינלונג.

המאובנים של יינלונג שנתגלו כוללים גולגולות ושלדים רבים. הפרט הראשון שנתגלה (ב-2004) נשתמר בצורה טובה ביותר וכלל שלד של מבוגר עם גולגולת שלמה שמורה היטב. הוא התגלה בשכבה המתוארכת למלם (היורה המאוחרת) של תצורת שישוגו שבפרובנציית שינג'יאנג. גיל השכבה שבה נתגלה מתוארך לגיל האוקספורדי, 161.2-155.7 מיליון שנה לפני זמננו. כל שאר הצרטופסים ידועים רק מהקרטיקון.

## קישורים חיצוניים

* 
* הודעה לעיתונות של אוניברסיטת ג'ורג' וושינגטון על גילוי יינלונג
[ממוזער|ימין|250px|איור של ינלונג המתחבא מזוג [גואלונגים]]

קטגוריה:צרטופסים
קטגוריה:דינוזאורים שחיו ביורה עליון באסיה
קטגוריה:סין: מאובנים
קטגוריה:טקסונים שתוארו בידי שו שינג
קטגוריה:מאובני טקסונים שתוארו ב-2006
רייכר

**רייכר** (Reicher) הוא שם משפחה ממקור גרמני שפירושו "העשיר".

קטגוריה:שמות משפחה אשכנזיים
קטגוריה:שמות משפחה גרמניים
חוג של קבוצות

בתורת הקבוצות, **חוג של קבוצות** (Ring of sets) הוא אוסף לא ריק של תת-קבוצות הסגור לאיחוד והפרש. **חוג קבוצות למחצה** הוא אוסף לא ריק של תת קבוצות שהוא סגור לחיתוך, ובנוסף לכך הפרש קבוצות בו הוא איחוד זר סופי של איברים ממנו. 

לחוגי קבוצות ולחוגים למחצה של קבוצות שימושים בתורת המידה; מוגדרות עליהן מידות חוגיות, אותן אפשר להרחיב למידות על סיגמא-אלגברה, לפי משפט ההרחבה של קרתאודורי.

## הגדרה
תהי X קבוצה נתונה.

משפחת תת קבוצות S של X תקרא **חוג למחצה** (Semiring) אם מתקיים:
* \phi \in S (מכילה את הקבוצה הריקה)
* \forall A,B \in S: A \cap B (סגורה לחיתוך)
* \forall A,B \in S \exists A_1,...,A_n \in S \quad distinct : A-B=A_1 \cup   ... \cup  A_n (כל הפרש הוא איחוד סופי **זר** של איברים מ-S)

משפחת תת קבוצות R של X תקרא **חוג** (Ring) אם מתקיים:
* \phi \in R (מכילה את הקבוצה הריקה)
* \forall A,B \in S: A \cup B \in R (סגורה לאיחוד)
* \forall A,B \in S: A-B \in R (סגירות להפרש)

## ראו גם
* אלגברה של קבוצות
* סיגמא-אלגברה

קטגוריה:משפחות של תת-קבוצות
קטגוריה:תורת המידה
קטגוריה:קצרמר מתמטיקה
שמעון שריד

**שמעון שריד** (נולד ב-1953) הוא קצין צה"ל במיל' בדרגת תת-אלוף, כיהן כראש להק הציוד בחיל האוויר. שריד הוא חתן פרס ביטחון ישראל.
## ביוגרפיה
שריד נולד בנתניה. למד הנדסת אווירונאוטיקה בטכניון במסגרת העתודה האקדמית. שירת כמהנדס במחלקת פיתוח של ענף תיכון אווירונאוטי בחיל אוויר. הוא שהה במשך כשנתיים וחצי בארצות הברית כקצין פרויקט בחברת גראמן שפיתחה חומרים מרוכבים למטוס הלביא. לאחר ביטול פרויקט הלביא מונה לראש תחום אווירונאוטיקה במחלקת פיתוח, ובתפקידו הבא שימש ראש תחום מטוסים בטייסת תחזוקה בבסיס חצרים. ב-1991 מונה לראש ענף הנעה בלהק ציוד, שהיה במשבר לאחר חשיפת פרשת רמי דותן. בתום התפקיד השלים תואר שני בניהול בתוכנית משולבת של אוניברסיטת בוסטון ואוניברסיטת בן-גוריון בנגב. ב-1995 מונה לראש מחלקת מטוסים. הוא שימש המרכז הטכני של ועדת החקירה לבדיקת אסון המסוקים. ב-1998 הוענק לשריד פרס ביטחון ישראל על תרומתו האישית לפיתוח מערכת פורצת דרך בתחום המטוסים הבלתי מאוישים.

ביולי 2000 מונה לראש להק הציוד הוא שימש בתפקיד עד 2003. בתקופת כהונתו הוביל ארגון מחדש של הלהק. כמו כן במהלך כהונתו קלט חיל האוויר את מטוסי F-16I ("סופה"), F-15I ("רעם"), מסוקי אפאצ'י לונגבו AH-64D, מסוקי בלק הוק, מטוסי "נחשון עיטם" ו"נחשון שביט" ותוספת מטוסי תדלוק ומטוסי אימון צופית.

לאחר שחרורו מונה למנכ"ל חברת חץ הכסף, חברה בת של אלביט מערכות, העוסקת בפיתוח כלי טיס בלתי מאוישים. במסגרת זו הוביל את פרויקט הכטב"ם הרמס 900.

בפברואר 2020 מונה שריד למנכ"ל עמותת "SpaceIL". בתפקיד זה, הוא מוביל את מיזם "בראשית 2" שמטרתו, בין היתר, להנחית חללית ישראלית בלתי-מאוישת על פני הירח.

שריד הוא אב לשלושה וסבא ל-12 נכדים.

## קישורים חיצוניים

* 

## הערות שוליים

קטגוריה:ראשי להק הציוד
קטגוריה:בוגרי העתודה האקדמית
קטגוריה:בוגרי הטכניון - מכון טכנולוגי לישראל: הנדסת אווירונאוטיקה
קטגוריה:מהנדסי אווירונאוטיקה ישראלים
קטגוריה:תתי-אלופים בחיל האוויר
קטגוריה:זוכי פרס ביטחון ישראל: חיילי צה"ל
קטגוריה:עובדי אלביט מערכות
קטגוריה:סמנכ"לי תפעול ישראלים
קטגוריה:ישראלים שנולדו ב-1953
ניר ברקן

**ניר ברקן** (נולד ב-5 ביולי 1967) הוא קצין צה"ל במילואים בדרגת תת-אלוף. כיהן כראש מטה חיל האוויר הישראלי.

## ביוגרפיה
ברקן התגייס לצה"ל ב-1985 והתנדב לקורס טיס. הוא סיים את קורס 115 במגמת נווטי קרב כחניך מצטיין והוצב בטייסת 101 המפעילה מטוסי F-16 דו-מושביים. בשנים 2000–2003 פיקד על טייסת המל"טים הראשונה. לאחר מכן שימש ראש ענף ארגון במטה חיל האוויר. ב-2005 מונה למפקד טייסת העמק, טייסת מטוסי F-16D (ברק). הוא פיקד על הטייסת במלחמת לבנון השנייה. עם פרוץ המלחמה הוביל את המבנה הראשון שנשלח להפצצת מבני חזבאללה. בהמשך השתתפה הטייסת בהשמדת משגרי הטילים ארוכי הטווח של חזבאללה בלבנון (מבצע משקל סגולי) והפילה כטב"ם מסוג אבאביל של החזבאללה. בהמשך שירותו כיהן כראש מחלקת תכנון וארגון במטה חיל האוויר.

ב-2011 מונה למפקד בסיס רמת דוד וב-2014 מונה למפקד בסיס חצרים. באפריל 2015 מונה לראש להק האוויר ושירת בתפקיד עד אפריל 2017. ביוני 2017 מונה לראש להק מבצעי אוויר. בספטמבר 2019 סיים את תפקידו והוחלף על ידי תא"ל איל גרינבוים, ומונה לראש מטה חיל האוויר ב-22 באוקטובר 2019, כיהן בתפקיד עד ה-2 בנובמבר 2021 ופרש משירות הקבע.

ברקן בעל תואר ראשון בהצטיינות בלוגיסטיקה וכלכלה באוניברסיטת בר-אילן. בעל תואר שני בחוג לניהול אסטרטגי באוניברסיטה לביטחון לאומי בוושינגטון שבארצות הברית. הוא נשוי ואב לשלושה.

## גלריה

קובץ:Nir Barkan. III.jpg|ניר ברקן בטקס מינויו לראש מטה חיל-האוויר, אוקטובר 2019
קובץ:Nir Barkan. IV.jpg|ניר ברקן בטקס מינויו לראש מטה חיל-האוויר, אוקטובר 2019
קובץ:Nir Barkan. VI.jpg|ניר ברקן בטקס מינויו לראש מטה חיל-האוויר עם קודמו בתפקיד תומר בר (), אוקטובר 2019
קובץ:Nir Nin-Nun. VI.jpg|ניר ברקן עם ניר נין-נון, מחליפו בראש להק האוויר, אפריל 2017
קובץ:Blue Flag November 2019 (191112-F-YU906-0013).jpg|ניר ברקן (יושב במרכז) בתרגיל דגל כחול,נובמבר 2019


## קישורים חיצוניים

* ראש להק האוויר הנכנס: תא"ל ניר ברקן, באתר חיל האוויר, 29 באפריל 2015
* 

## הערות שוליים

קטגוריה:תתי-אלופים בחיל האוויר
קטגוריה:מפקדי בסיס רמת דוד
קטגוריה:מפקדי בסיס חצרים
קטגוריה:נווטי חיל האוויר הישראלי
קטגוריה:ראשי להק האוויר
קטגוריה:ראשי מחלקת תכנון וארגון בחיל האוויר
קטגוריה:בוגרי אוניברסיטת בר-אילן
קטגוריה:בוגרי האוניברסיטה לביטחון לאומי
קטגוריה:ראשי להק מבצעי אוויר
קטגוריה:ישראלים שנולדו ב-1967
מרסל הירשר

**מרסל הירשר** (בגרמנית: **Marcel Hirscher**; נולד ב-2 במרץ 1989 באנברג-לונגוץ) הוא גולש אלפיני אוסטרי, האלוף אולימפי (פיונגצ'אנג 2018) ואלוף עולם בעל 9 מדליות, מהן 6 זהב. 

הירשר זכה ב-67 ניצחונות במסגרת גביע העולם (2 בכל הזמנים בין הגברים) וב-20 תארים בגביע העולם (גביע כדור בדולח), מהם 8 פעמים ברציפות בגביע העולמי הכללי (2012—2019), היחידי בהיסטוריה. הוא זכה בשנים 2012 ו-2015 בתואר ספורטאי השנה באוסטריה.

## דירוג עונה בגביע העולם

## קישורים חיצוניים

* 

* מרסל הירשר, באתר הפדרציה הבינלאומית לסקי 
* 

קטגוריה:ספורטאים אוסטרים
קטגוריה:אלופים אולימפיים: גלישת סקי
קטגוריה:גולשי סקי אלפיני באולימפיאדת ונקובר (2010)
קטגוריה:גולשי סקי אלפיני באולימפיאדת סוצ'י (2014)
קטגוריה:גולשי סקי אלפיני באולימפיאדת פיונגצ'אנג (2018)
קטגוריה:אלופים אולימפיים מאוסטריה
קטגוריה:אוסטרים שנולדו ב-1989
דוב רבל

הרב ד"ר **דוב (ברנרד) רֶבֶל** (ביידיש: רעוועל; באנגלית: **Bernard Revel**; ח' בתשרי תרמ"ו, 17 בספטמבר 1885, פרינאי – ב' בכסלו ה'תש"א, 2 בדצמבר 1940, ניו יורק) היה רב וראש ישיבה אמריקאי ממוצא ליטאי. נשיאה הראשון ומעצב דמותה של ישיבת רבינו יצחק אלחנן בניו יורק ובהמשך ישיבה יוניברסיטי, בראשית המאה ה-20.

## קורות חיים
נולד בפרינאי הסמוכה לקובנה לרב נחום שרגא רעוועל (רבל) שכיהן כרב בכמה קהילות בליטא, והיה ממקורביו של רבה של קובנה, רבי יצחק אלחנן ספקטור. בילדותו למד עם אביו עד פטירת האב בהיותו בן 12 שנים.

אחרי פטירת אביו למד תקופה קצרה בישיבת טלז, אצל רבי יוסף לייב בלוך ורבי יצחק בלזר, עד עלייתו של האחרון לארץ ישראל.

ב-1906 היגר לארצות הברית, וב-1909 נישא לשרה טרביס. אחרי חתונתו למד במכללת דרופסי, ממנה קיבל תואר דוקטור.

מ-1915 ועד פטירתו כיהן כנשיא וראש ישיבת רבינו יצחק אלחנן בניו יורק.

הוא נפטר בב' בכסלו ה'תש"א, 2 בדצמבר 1940.

לאחר פטירתו נקראה על שמו המחלקה ללימודים שמיים בישיבה יוניברסיטי.

הוא הניח אחריו שני בנים: נחום שרגא ואליעזר צבי; אליעזר צבי רבל הוא מחבר "אוצר הסוטה" על הלכות סוטה במשנה תורה לרמב"ם, והיה מעורכי האנציקלופדיה היהודית.

## פעילות ציבורית
### פעילותו כנשיא וראש ישיבת רבינו יצחק אלחנן
ב-1915 נקרא לעמוד בראש ישיבת רבינו יצחק אלחנן שהייתה אז בשנותיה הראשונות, עם כניסתו לתפקיד הכניס לתוכנית הלימודים בישיבה השכלה כללית, באמצעות בית ספר תיכוני שסונף לישיבה, לראשונה בישיבות ארצות הברית. וב-1921 צירף לישיבה את בית המדרש למורים של המזרחי. המניע לפעולות אלו הייתה הנחתו שהעדר האפשרות להשכלה כזו, היה הגורם לאי-המראתו של המוסד בשנותיו הראשונות. בשלב מאוחר יותר בשנות ה-30, הצליח לקבל אישור לפתיחת מכללה מוכרת בתוך הישיבה, דבר שאפשר הענקת תארים אקדמיים לתלמידים, שיכלו מעתה ללמוד בסביבת לימודים החפה מדעות הנוגדות את הדת במוצהר.

במקביל פעל לחזק את הצד התורני של המוסד, לשם כך חיפש רבנים ידועים מקרב הר"מים בישיבות ליטא ולהביאם לארצות הברית כדי שירצו בישיבתו. ראשון להם היה רבי שלמה פוליצ'ק "העילוי ממייצ'ט", שהרצה בישיבה בין השנים תר"פ-תרפ"ח. לאחר פטירתו ב-1928, הביא הרב רבל במקומו גאון ליטאי מפורסם לא פחות, הרב משה סולובייצ'יק, בנו של סמל הלמדנות הליטאית החדשה, רבי חיים מבריסק. באופן עקבי, דאג שרבנים נודעים שהזדמנו מסיבות שונות לניו יורק, ישתתפו כמרצים-אורחים בתוכנית הלימודים של הישיבה, דבר שתרם לפרסומה. אחד מהם, רבי שמעון שקופ, הרצה בישיבה במשך שנה שלמה.

### פעילות תורנית כללית
הרב רבל היה פעיל בחיים הציבוריים של יהדות ארצות הברית אף מחוץ לכותלי ישיבתו, והיה דמות מוכרת ומשפיעה גם בסצנה הספרותית-תורנית. הוא היה מראשי אגודת הרבנים, ממייסדי ארגון "עזרת תורה", וחבר בהסתדרות המזרחי.

הוא פרסם עשרות מאמרים בכתבי העת התורניים האמריקאיים, והיה מעורכי האנציקלופדיה "אוצר ישראל", בה כתב עשרות ערכים.

## קישורים חיצוניים

* 
* 
* הרב דוב רבל באתר ישיבה יוניברסיטי
* רבי דוב רבל, קברו ופרטים נוספים באתר kevarim.com
;מפרסומיו הזמינים לעיון מקוון
* 
* 
* 
* 

קטגוריה:יהודים שהיגרו מרוסיה לארצות הברית
קטגוריה:ראשי ישיבה בישיבה יוניברסיטי
קטגוריה:סגל ישיבה יוניברסיטי
קטגוריה:נשיאי ישיבה יוניברסיטי
קטגוריה:יהודים נשיאי אוניברסיטאות בארצות הברית
קטגוריה:עורכי אנציקלופדיה אוצר ישראל
קטגוריה:יהודים ליטאים
קטגוריה:בעלי תואר דוקטור מאוניברסיטת פנסילבניה
קטגוריה:ראשי ישיבה ליטאים בארצות הברית
קטגוריה:אמריקאים שנולדו ב-1885
קטגוריה:אמריקאים שנפטרו ב-1940
עידו לוי

**עידו לוי** (נולד ב-31 ביולי 1990) הוא כדורגלן עבר ישראלי ששיחק בעמדת הבלם.

## קריירה
לוי התחיל לשחק כדורגל במחלקת הנוער של מכבי נתניה, ואת הופעת הבכורה שלו בקבוצה הבוגרת של המועדון ערך ב-12 בנובמבר 2008, כשנכנס כמחליף בניצחון 2–0 על בית"ר ירושלים במסגרת גביע הטוטו. לוי המשיך לשחק בקבוצת הנוער של מכבי נתניה עד קיץ , עת הושאל להפועל הרצליה מהליגה הלאומית. ב-6 בדצמבר 2010 הבקיע את שער הבכורה שלו בקריירה, בניצחון 2–1 על הכח עמידר רמת גן.

לקראת עונת 2011/2012 חזר למכבי נתניה, וב-24 בספטמבר 2012 ערך את הופעת הבכורה שלו בליגת העל, בניצחון 2–1 על הפועל עכו. ב-26 ביולי 2012 ערך את הופעת הבכורה שלו במסגרת אירופית, בניצחון 1–0 על קופס במסגרת מוקדמות הליגה האירופית, שבסיומו הודחה נתניה לאחר שהפסידה 1–2 במשחק הראשון שנערך בביתה. לאחר פיטוריו של מאמן הקבוצה טל בנין, ירד לספסל ולא זכה לדקות משחק תחת הדרכתו של ראובן עטר, ובסיום העונה ירדה נתניה לליגה הלאומית. ב-7 בפברואר 2014 הבקיע את שער הבכורה שלו במועדון, בניצחון 2–1 על מכבי הרצליה, ובסיום העונה העפיל עם הקבוצה בחזרה לליגת העל, וכן העפיל עמה לגמר גביע המדינה, שם נוצחה 0–1 בהארכה על ידי עירוני קריית שמונה.

ב-8 בספטמבר 2015 חתם לשלוש שנים בהפועל רעננה. לוי ערך 31 הופעות ליגה בעונת 2015/2016, בסיומה העפילה הקבוצה לפלייאוף העליון לראשונה בתולדותיה. בעונת 2016/2017 ערך 32 הופעות וכבש שער אחד במשחק מול בני סכנין שהסתיים בתיקו 1–1. בתחילת עונת 2017/2018 נפצע ונעדר כארבעה חודשים מהמגרשים, ובסך הכל ערך 14 הופעות עד תום העונה.

ב-3 באוגוסט 2020 חתם לעונה בהפועל חיפה. ב-16 בינואר 2021 חתם עד לסוף העונה בהפועל חדרה. ביולי 2025 פרש ממשחק.

לזכותו של לוי 12 הופעות במדי הנבחרת הצעירה של ישראל, עמה גם השתתף באליפות אירופה לנבחרות צעירות שנערכה בישראל ביוני 2013.

## קישורים חיצוניים

* 
## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:חדרה: כדורגלנים
קטגוריה:כדורגלני מכבי נתניה
קטגוריה:כדורגלני הפועל הרצליה
קטגוריה:כדורגלני הפועל רעננה
קטגוריה:כדורגלני הפועל חיפה
קטגוריה:כדורגלני הפועל חדרה
קטגוריה:בוגרי המכללה האקדמית עמק יזרעאל
קטגוריה:ישראלים שנולדו ב-1990
Violent Femmes

**Violent Femmes** היא להקת רוק אלטרנטיבי אמריקאית, ממילווקי, ויסקונסין. הלהקה נוסדה בתחילת שנות ה-80, והייתה פעילה ברוב השנים מאז ועד היום, כשתקופת השיא שלהם מבחינת הכרה ולהיטים הייתה בשנות ה-80 וה-90. הלהקה מופיעה בדרך כלל כטריו, הכולל זמר/מלחין/גיטריסט, באסיסט, ומתופף.

Violent Femmes מצאו הצלחה כבר באלבומם הראשון, שהופץ ב-1983 ואשר נקרא בשם הלהקה. האלבום כלל כמה מן הלהיטים הגדולים ביותר שלהם, כמו השירים "Blister in the Sun" ו-"Gone Daddy Gone". האלבום הגיע למעמד פלטינה בארצות הברית. הלהקה מכרה יותר מ-9 מיליון אלבומים עד לשנת 2005.

הלהקה התפרקה ב-1987, אך חזרה להופיע ב-1989, כאשר שיריהם ממשיכים להוביל במצעדי הרוק.

## דיסקוגרפיה
* **Violent Femmes** (1983)
* **The Blind Leading the Naked** (1986)
* **3** (1989)
* **Why Do Birds Sing?** (1991)
* **New Times** (1994)
* **Rock!!!!!** (1991)
* **Freak Magnet** (2000)

## קישורים חיצוניים

* 

קטגוריה:להקות רוק אלטרנטיבי
קטגוריה:להקות אמריקאיות
קטגוריה:להקות פאנק (Punk)
אובידיו הובאן

**אובידיו שטפן הובאן** (נכתב לעיתים **חובאן**; ברומנית: **Ovidiu Ștefan Hoban**; נולד ב-27 בדצמבר 1982 בבאיה מארה שברומניה) הוא כדורגלן עבר רומני, אשר שיחק בעמדת הקשר האחורי.

## קריירה
הובאן התחיל את הקריירה שלו בקלאוזן מהליגות הנמוכות בגרמניה. בשנת  חתם באוניברסיטטה קראיובה מליגת העל הרומנית. לאחר שרשם רק הופעה אחת, עזב בינואר  לפ.צ'. ביהור אוראדיה מליגת המשנה. בקיץ  חתם בגז מתאן מדיאש, איתה עלה לליגה הבכירה בתום עונת . בעונת  סיים עם הקבוצה במקום שביעי בליגה והעפיל עמה למוקדמות הליגה האירופית. בינואר  חתם באוניברסיטטה קלוז', ולאחר חצי עונה חתם בפטרולול פלוישט ביחד עם קבוצת כדורגלנים נוספים שעברו מקלוז' לפוישט (לרבות ולאד מוראר) בעקבות המאמן. בעונתו הראשונה בקבוצה סיים עמה במקום השלישי וזכה עמה בגביע הרומני, התואר הראשון שלו בקריירה.

ב-14 בספטמבר 2014 הגיע הובאן לישראל וחתם בהפועל באר שבע. כעבור שישה ימים ערך את הופעת הבכורה שלו במועדון, כשפתח בהרכב בניצחון החוץ 1–3 על הפועל פתח תקווה. ב-11 במאי 2015 כבש את שער הבכורה שלו בקבוצה, שער השוויון מול מכבי תל אביב במשחק שהסתיים בתיקו 1-1. בעונה זו סיים עם הקבוצה במקום השלישי בליגת העל, והעפיל עמה לגמר גביע המדינה, שם כבש שער בהפסד 2–6 למכבי תל אביב. ב-16 ביולי 2015 כבש בתיקו 1-1 נגד תון השווייצרית במסגרת מוקדמות הליגה האירופית. בעונת 2015/2016 כבש ארבעה שערים והוסיף שני בישולים, והיה שותף לזכייתה של הפועל באר שבע באליפות השלישית בתולדותיה.

בעונת 2016/2017 זכה הובאן עם הפועל באר שבע בתואר אלוף האלופים לאחר שניצחה 2–4 את מחזיקת הגביע מכבי חיפה, ובהמשך התמודד עם הקבוצה במוקדמות ליגת האלופות והגיע עמה לשלב הפלייאוף בו הודחה מול סלטיק, וכתוצאה מכך נשרה לשלב הבתים של הליגה האירופית. ב-28 בדצמבר 2016 זכה הובאן עם הקבוצה בגביע הטוטו לאחר ניצחון 4–1 מול עירוני קריית שמונה במשחק הגמר. בתום העונה זכה עם הפועל באר שבע באליפות שנייה ברציפות, ולאחר סיום חוזהו הוא שוחרר מהמועדון.

לקראת עונת  חתם בקבוצת צ'.פ.ר. קלוז' מליגת העל הרומנית. ב-20 בינואר 2022 הודיע על פרישה מכדורגל.

### נבחרת רומניה
ב-4 ביוני 2013 ערך את הופעת הבכורה שלו בנבחרת רומניה, במשחק ידידות נגד . ב-8 באוקטובר 2015 הבקיע את שער הבכורה שלו בנבחרת בתיקו 1-1 נגד  במסגרת מוקדמות יורו 2016. ב-10 ביוני 2016 שיחק בהרכב במשחק הפתיחה של יורו 2016 נגד  בהפסד 1–2.

## תארים
;פטרולול פלוישט
*גביע הליגה (1): 2012/2013

;הפועל באר שבע
*אליפות (2): 2015/2016, 2016/2017
*אלוף האלופים (1): 2016/2017
*גביע הטוטו (1): 2016/2017

;צ'.פ.ר. קלוז'
*אליפות רומניה (5): , , , , 2021/2022

## קישורים חיצוניים

## הערות שוליים

קטגוריה:כדורגלנים רומנים
קטגוריה:קשרי כדורגל רומנים
קטגוריה:באיה מארה: כדורגלנים
קטגוריה:כדורגלני אוניברסיטת קראיובה
קטגוריה:כדורגלני גז מתאן מדיאש
קטגוריה:כדורגלני אוניברסיטת קלוז'
קטגוריה:כדורגלני פטרולול פלוישט
קטגוריה:כדורגלני הפועל באר שבע
קטגוריה:כדורגלני צ'.פ.ר. קלוז'
קטגוריה:כדורגלני נבחרת רומניה
קטגוריה:כדורגלנים זרים בישראל
קטגוריה:ספורטאים זרים בגרמניה
קטגוריה:ספורטאים רומנים בישראל
קטגוריה:כדורגלני יורו 2016
קטגוריה:רומנים שנולדו ב-1982
יהודית מונטיפיורי

**יהודית מונטיפיורי** (באנגלית: **Judith Montefiore**; 20 בפברואר 1784 – 24 בספטמבר 1862, א' בתשרי ה'תרכ"ג) הייתה אשתו של סר משה מונטיפיורי ושותפה לפעילותו הפילנתרופית הענפה.

## קורות חיים
ממוזער|יהודית מונטיפיורי בנעוריה
מונטיפיורי נולדה באנגליה, בת רביעית במשפחת ברנט-כהן, משפחה אשכנזית דתייה. אביה היה , סוחר אמיד שהיגר מהולנד ללונדון, והיה מהעשירים שביהודי אנגליה. אחותה נישאה לאיל ההון נתן מאיר רוטשילד.
ממוזער|קבר יהודית ובעלה
ליהודית היה כישרון לשפות, במהלך חייה היא למדה צרפתית, גרמנית, איטלקית, עברית וגם ערבית. בנעוריה, לצד לימודי ספרות, מוזיקה ואמנות, גילתה חוש לעסקים.
[ממוזער|קברי הזוג מונטיפיורי במבנה הדומה ל[קבר רחל]]
יהודית נישאה למשה מונטיפיורי בשנת 1812, בגיל 28. משה מונטיפיורי הגיע ממשפחה ספרדית שמוצאה מאיטליה. הוא נישא לה, מעשה תקדימי שהיווה שבירת חסם ארוך שנים ועורר הרמת גבות מצד קרוביו וחבריו, שראו את יהודי גרמניה כנחותים. אף כי נתקלו בקשיים – בין היתר, בבית הכנסת בוויס-מרקס אסרו עדיין על חברות אשכנזים – מונטיפיורי ביטל אותם ואף התעקש להעניק נדוניות לזוגות מעורבים דומים. יהודית שהייתה שותפה מלאה ושווה למסעות מונטיפיורי עמדה לצידו ועזרה לו גם באופן פיננסי בכל מסעותיו ותרומותיו למען הקהילות היהודיות בעיקר בארץ ישראל. מונטיפיורי נהגה ללמוד עברית כל ערב עם בעלה משה, והקפידה לדבר בעברית על אף שחייתה באנגליה. יהודית מונטיפיורי לא רק עומדת מאחורי התרומות המשמעותיות שהחזיקו את היישוב היהודי בארץ ישראל, אלא פעלה גם לקידום החיים היהודיים בכל מקום ואף נרתמה למשימות של דיפלומטיה.היא ביקרה בארץ ישראל חמש פעמים. ביוזמתה הוקם בית החולים הראשון בירושלים "ביקור חולים". היא אף ביקרה בדמשק (על רקע עלילת דמשק) ובמצרים וכתבה יומן מסע בעת ביקורה בארצות השונות. לזוג מונטיפיורי לא נולדו ילדים.

יהודית מונטיפיורי נפטרה בשנת 1862, בגיל 78. היא קבורה עם בעלה במבנה שבשטח בית הכנסת מונטיפיורי באנגליה.

על שמה נקראו שדרות יהודית וגשר יהודית במרכז שכונת מונטיפיורי בתל אביב, שמו של האחרון לא רשמי.

## יומן המסע

* יהודית מונטיפיורי, **רשמי מסע למצרים וארץ-ישראל, 1827** (פתח דבר: ישראל ברטל), ירושלים: יד יצחק בן-צבי, ה'תשל"ו

מלבד ספר זה יש המייחסים למונטיפיורי כתיבת ספר בישול בשם: "THE JEWISH MANUAL", הספר פורסם באנגליה ב-1846 הכותבת כתוארה כליידי, יש המייחסים את כתיבת הספר למונטיפיורי מכיוון שהיא מתארת מסע לישראל, בספר בישולים ייחודיים למטבחה ועוד.

## קישורים חיצוניים

* יהודית מונטיפיורי באתר Jewish Women's Archive 
* יהודית מונטיפיורי באתר מפעל התיעוד יהודי ארצות אסיה ואפריקה: היסטוריה, תרבות, אמנות - אוניברסיטת תל אביב
* יומן המסע של יהודית מונטיפיורי באנגלית באתר "פרויקט הקונטרסים" של האוניברסיטה העברית
* '''ספרי הזכרונות - לסיר משה מונטיפיורי ורעייתו יהודית''' באתר פרויקט בן-יהודה
* **ספרי הזכרונות - לסיר משה מונטיפיורי ורעייתו יהודית**, בקבצים סרוקים: חלק ראשון - ספר ראשון, ספר שני; חלק שני - ספר שלישי, ספר רביעי; נערך על ידי ד"ר אליעזר הלוי, תרגם לעברית י"ח טביוב, הוצאת "תושיה", ווארשא ה'תרנ"ט, 1898
* 
* 
*  אבשלום קור, אבן ירושלמית מתחת לראשו (ז'אבו), גלי צה"ל, 3 בדצמבר 2024
* 

## הערות שוליים

קטגוריה:משפחת רוטשילד
קטגוריה:יהודיות בריטיות
קטגוריה:משפחת מונטיפיורי
קטגוריה:סופרות מסע בריטיות
קטגוריה:סופרי מסע יהודים
קטגוריה:ילידות 1784
קטגוריה:נפטרות ב-1862
גובריאס

**גובריאס** (המאה ה-6 לפנה"ס) או בפרסית עתיקה **גאוברובא** (Gaubaruva) היה אציל פרסי חשוב. סייע בהפלת שלטונו של ברדיה, והיה גיסו של דריווש הראשון, ואביו של המצביא המפורסם מרדוניוס.

## ביוגרפיה
לפני שיצא למסעו למצרים רצח מלך פרס כנבוזי השני את אחיו ברדיה ששימש כעוצר, אולם דבר הרצח נודע אך למעטים ביניהם כהן דת בשם גאומתה שהיה דומה דמיון מפליא לברדיה המת. על כן החליט גאומתה להתחזות לברדיה והכריז על מרד נגד כנבוזי. כאשר כנבוזי שמע על כך הוא קפץ על סוסו בזעם וחרבו נתקעה בטעות בגופו ופצעה אותו פצעי מוות. על פי מסורת אחרת כנבוזי התאבד בכוונה תחילה.

המתחזה הפך איפה למלך החוקי. אולם אציל בשם אוטאנס גילה זאת ויזם קשר להתנקש במתחזה. הצטרפו אליו עוד שישה אצילים פרסיים ביניהם דריווש, וגובריאס. חלק מהקושרים ואוטאנס בראשם סברו שיש לתכנן היטב את המהלכים ולנסות לגייס עוד בעלי ברית בטרם יבצעו את ההתנקשות. אולם גובריאס ודריווש טענו שיש לפעול במהירות. בדרכם לארמון נודע לקושרים על התאבדותו של פריכסספס, אחד מקציניו של כנבוזי שהמתחזה ניסה לשכנע אותו להצהיר שהוא המלך האמיתי. השמועה עודדה את הקושרים שנכנסו לארמון ללא התנגדות כיוון שהיו מוכרים שם. חמישה מביניהם תקפו את אחיו של המתחזה, בעוד גובריאס ודריווש דלקו אחרי המתחזה. גובריאס החל להאבק בו. דריווש חשש להתערב כיוון שלא רצה לפגוע בגובריאס אולם גובריאס עודד אותו לעשות זאת, דריווש הכה והרג את המתחזה.

לאחר ההתנקשות היה גובריאס ראש תומכיו של דריווש שעלה לשלטון כיוון שהיה מקורב לבית המלוכה הפרסי. הוא נשא לאישה את אחותו של דריווש, ונתן לדריווש לאישה את בתו מנישואים קודמים. מנישואיו עם אחות דריווש נולד המצביא מרדוניוס, שנישא לארטזוסטרה בתו של דריווש ואחותו של חשיארש.

גובריאס זכה לכבוד רב בחצר המלוכה הפרסית. הוא מונה כמושל של עילם ודיכא שם מרידה מקומית. וכן השתתף במסעו של דריווש נגד הסקיתים. הוא נזכר על לוח משנת 498 לפנה"ס שנמצא בפרספוליס. על פי הלוח הוא היה האיש החשוב ביותר בממלכה לאחר המלך ונסיך הכתר. בנו מרדוניוס השתתף במלחמת פרס יוון.

בקברו של דריווש בנקש-י רוסתם נמצא איור של אדם נושא חנית ומעליו כתוב: "גובריאס Pâtišuvariš נושא את החנית של המלך דריווש". משמעות המילה Pâtišuvariš נותרה בגדר תעלומה, וסביר להניח שמדובר בכפר או שבט.

## לקריאה נוספת
* הרודוטוס, **היסטוריה**, תרגמו וכתבו מבואות: בנימין שימרון ורחל צלניק-אברמוביץ, פפירוס, בית ההוצאה - אוניברסיטת תל אביב, 1998

## הערות שוליים

קטגוריה:הממלכה האחמנית
קטגוריה:אחשדרפנים
לטשנטל ברייטהורן

**לטשנטל ברייטהורן** (בגרמנית: **Lötschental Breithorn**), נקרא גם **ברייטהורן** (**Breithorn**), הוא הר ברכס האלפים הברניים המתנשא לגובה של 3,785 מטר מעל פני הים, וממוקם בקנטון ואלה בשווייץ.

## גאוגרפיה
ההר הוא חלק מהרכס המפריד בין עמק הרון מדרום ועמק לטשן מצפון וממוקם בו בין ההרים ברייטלאוויהורן ממערב ולונצהרנר  ממזרח.

ההר הוא חלק מרכס נוסף העובר מדרום לצפון ומפריד בין עמק בלטשידר (Baltschiedertal) ועמק קרחון אובראלטש המתחיל בהר אונטרבכהורן שעל עמק הרון עובר דרך הנסטהורן ומסתיים בלטשנטל ברייטהורן.

ישנו הר נוסף בשם ברייטהורן המתנשא גם הוא מעל עמק לטשן ונקרא לאוטרברונן ברייטהורן.

## קישורים חיצוניים

* לטשנטל ברייטהורן באתר Hikr

קטגוריה:האלפים הברניים
קטגוריה:ואלה: הרים
ארטפרנס (בן היסטספס)

**ארטפרנס**, היה אציל פרסי חשוב. בנו של היסטספס, אחיו של דריווש הראשון, ואביו של המצביא ארטפרנס. ארטפרנס היה גם האחשדרפן של אסיה הקטנה בתקופת המרד האיוני.

## ביוגרפיה
ארטפרנס היה בנו של היסטספס אציל פרסי חשוב ממשפחת האחמנידים. להיסטספס נולדו סך הכל ארבעה בנים דריווש, ארטבנוס, ארטנס, וארטפרנס.

לאחר מותו של המלך כנבוזי השני במצרים, תפס את השלטון כהן דת בשם גאומתה שהתחזה לברדיה אחיו המת של כנבוזי. אציל בשם אוטאנס גילה את המרמה וארגן קשר להתנקש במתחזה. אל הקשר הצטרף גם דריווש אחיו של ארטפרנס. המתחזה נרצח ולאחר סכסוך קצר עלה דריווש לשלטון. דריווש מינה את ארטפרנס אחיו למשרת הסטרפ של אסיה הקטנה ומושבו היה בסרדיס.

האתונאים הגיעו אליו בבקשה לברית הגנה נגד ספרטה. בתמורה דרש ארטפרנס "אדמה ומים" כסמל לכניעה. השליחים האתונאים הסכימו אולם נענשו על כך בשובם חזרה לעיר. הברית בין אתונה לפרס התפוררה כיוון שארטפרנס העניק מקלט לטיראן האתונאי היפיאס שנמלט מהעיר הוא דרש מהאתונאים להחזיר אותו לעיר האתונאים סרבו.

בשנת 501 לפנה"ס בערך הגיש טיראן מילטוס אריסטגורס הצעה לארטפרנס לכבוש את האי נקסוס. ארטפרנס נענה ברצון ולאחר שקיבל אישור מהמלך נתן ארטפרנס לאריסטגורס 200 ספינות ואף צרף אליהן מצביא פרסי בשם מגבטס. אולם אריסטגורס ומגבטס הסתכסכו ומגבטס הכשיל את המצור. לאחר האירוע פרץ המרד האיוני, המורדים תקפו את סרדיס אולם לא הצליחו לכבוש אותה והסתפקו בהעלאתה באש. לאחר מכן הובסו המורדים בקרב לאדה וארטפרנס חזר לשלוט. כדי למנוע מרידות נוספות הוחלט להקל על התושבים, נעשתה חלוקה צודקת יותר של המיסים והוקם בית דין מיוחד לבוררות. מאוחר יותר ביטל מרדוניוס חתן המלך את הטיראניה בערים השונות והרשה להן להקים דמוקרטיות.

בנו ארטפרנס, לקח חלק בקרב מרתון.

## לקריאה נוספת
*הרודוטוס, **היסטוריה**, תרגמו וכתבו מבואות: בנימין שימרון ורחל צלניק-אברמוביץ, פפירוס, בית ההוצאה - אוניברסיטת תל אביב, 1998

## קישורים חיצוניים
* 

## הערות שוליים

קטגוריה:הממלכה האחמנית
קטגוריה:אחשדרפנים
קטגוריה:אישים שחיו במאה ה-5 לפנה"ס
המישור הגדול הצפוני

**המישור הגדול הצפוני** (בהונגרית: **Észak-Alföld**) הוא אחד מחבלי הונגריה המוגדרים לצרכים סטטיסטיים ותכנוניים ושוכן בחלקו הצפון-מזרחי של המדינה. הוא כולל בתוכו את המחוזות היידו-ביהר, יאס-נאג'קון-סולנוק וסבולץ'-סטמאר-ברג. מרכז החבל נמצא בעיר דברצן.

## ערים מרכזיות

## קישורים חיצוניים
https://www.hnp.hu/hu אתר הפארק הלאומי הורטובג’ (בהונגרית)

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: חבלים
העקרונות של ליטלווד

**העקרונות של ליטלווד** הם שלושה כללים היוריסטיים באנליזה מתמטית ממשית, המדגימים את חשיבותה של תורת המידה. העקרונות מופיעים בספרו של ג'ון ליטלווד, "הרצאות על התאוריה של פונקציות", משנת 1944: 

המונח "כמעט" בהקשר זה מתייחס להזנחה של קבוצה הקרובה כרצוננו לקבוצה ממידה אפס, ושלושה עקרונות אלה מבטאים עובדות מתמטיות מוצקות, כפי שבא לידי ביטוי בתוצאות המתמטיות המפורטות:

* רגולריות של מידת לבג - הביטוי הפורמלי לעיקרון הראשון
* משפט לוזין - הביטוי הפורמלי לעיקרון השני
* משפט אגורוף - הביטוי הפורמלי לעיקרון השלישי

## לקריאה נוספת

*  Littlewood, J. E. (1944). Lectures on the Theory of Functions. Oxford University Press. p. 26

קטגוריה:תורת המידה
קטגוריה:היוריסטיקה
מדליית החייל

**מדליית החייל** (באנגלית: **Soldier's Medal**) היא העיטור הגבוה ביותר המוענק לחיילי צבא ארצות הברית על גבורה שלא במהלך קרב. העיטור יכול להיות מוענק גם לאנשי צבא ידידותי עבור מעשה גבורה במהלך תמיכה במבצעי צבא ארצות הברית אך לא במהלך קרב.

העיטור נוסד בהתאם להחלטת הקונגרס של ארצות הברית מ-2 ביולי 1926. על פי הקריטריונים מעשה הגבורה צריך לכלול סיכון עצמי והתנדבות לסיכון החיים שלא במהלך עימות עם כוחות צבא אויב. רמת הגבורה שהופגנה צריכה להיות לפחות כמו זו שנדרשת על מנת לקבל את עיטור צלב התעופה המצוינת. העיטור לא יוענק רק על בסיס הצלת חיים. הוא השביעי בבכורתו מבין עיטורי הצבא.

בחזית המדליה עיטם לבן-ראש הניצב על פסקס.

בין מקבלי מדליית החייל:
*קולין פאוול על חילוץ עמיתיו למסוק שהתרסק
*שלושת אנשי צוות המסוק שפעלו להפסקת טבח מי ליי וחילוץ הנפגעים ממנו. הם קיבלו את העיטור 30 שנים לאחר האירוע.
*קולונל אוורט ספיין על פעולותיו מיד לאחר הפיגוע במרתון בוסטון.
*אלכס סקרלטוס על פעולתו לעצירת המפגע ברכבת בצרפת באוגוסט 2015
*חבר הקונגרס והקולונל במילואים בראד ונסטרופ על פועלו לסיוע לנפגעי ההתקפה על חברי הקונגרס בווירג'יניה 2017

## קישורים חיצוניים

## הערות שוליים

*
קטגוריה:ארצות הברית: עיטורים
קטגוריה:צבא ארצות הברית
משפט מונטל

באנליזה מרוכבת, **משפט מונטל** הוא משפט המספק תנאי הכרחי לקיום תת-סדרת פונקציות הולומורפיות וחסומות המתכנסת במידה שווה על תתי קבוצות קומפקטיות. באופן שקול, המשפט קובע כי משפחת פונקציות הולומורפיות חסומות מקומית היא נורמלית.

זהו משפט יסודי באנליזה מרוכבת, המשמש כלי להוכחת טענות ומשפטים בתחום, כמו משפט ההעתקה של רימן. המשפט נקרא על שמו של המתמטיקאי הצרפתי פאול מונטל, שעסק בעיקר בתורת הפונקציות ההולומורפיות.

## ניסוח
יהי \Omega \subseteq \mathbb{C} תחום פתוח וקשיר במישור המרוכב. תהי \{f_n : \Omega \to \mathbb{C}\} סדרת פונקציות הולומורפיות וחסומות. אז קיימת תת-סדרה \{f_{n_k}\} המתכנסת במידה שווה על כל תת-קבוצה קומפקטית K \subseteq \Omega.

בשפה של משפחות פונקציות נורמליות, הטענה אומרת שמשפחת הפונקציות החסומות היא נורמלית.

### גרסה חלשה
למעשה, מספיק לדרוש חסימות מקומית על כל תת-קבוצה קומפקטית והמשפט עדיין יהיה נכון.

פורמלית, בתנאים הנ"ל, במקום להניח חסימות גלובלית, מספיק להניח שלכל K \subseteq \Omega קומפקטית קיים חסם לפונקציות על קבוצה זו.

## משפט ויטלי
**משפט ויטלי** הוא משפט בעל אופי דומה למשפט מונטל, ולמעשה שקול לו.

נניח ש-\{f_n\} סדרת פונקציות הולומורפיות וחסומות, וקיימת סדרה \{z_n\} \subseteq \Omega המתכנסת לגבול z_0 \in \Omega. אם סדרת הפונקציות מתכנסת על הסדרה הנ"ל, אז קיימת עבורה תת-סדרה המתכנסת במידה שווה על כל תת-קבוצה קומפקטית.

## קומפקטיות סדרתית
משפט מונטל טוען בפרט שאוסף הפונקציות החסומות (באחידות) בתחום קומפקטי הוא קומפקטי סדרתית. היות שזהו מרחב מטרי, נובע שהוא גם קומפקטי.

## מרחבי מונטל
מרחבי פונקציות המקיימים את משפט מונטל נקראים **[[מרחבי מונטל]]**. מרחבי מונטל הם מרחבים וקטוריים טופולוגיים בהם כל תת-קבוצה סגורה וחסומה היא קומפקטית. הם גם מקיימים את תכונת היינה בורל.

קטגוריה:משפטים באנליזה מרוכבת
קטגוריה:קומפקטיות
משפט הורוויץ (אנליזה מרוכבת)

**משפט הורוויץ** הוא משפט באנליזה מרוכבת בדבר האפסים של סדרת פונקציות הולומורפיות המתכנסת במידה שווה על תתי קבוצות קומפקטיות.

המשפט נקרא על שמו של אדולף הורוויץ, מתמטיקאי שעסק רבות בתורת הפונקציות המרוכבות. בהוכחת משפט ההעתקה של רימן יש שימוש במשפט הורוויץ.

תהי \{ f_n : \Omega \to \mathbb{C} \} סדרת פונקציות הולומורפיות על תחום פתוח וקשיר \Omega. נניח שהסדרה מתכנסת במידה שווה על כל תת-קבוצה קומפקטית לפונקציה f. אם לפונקציית הגבול יש שורש z_0 מסדר m, אז החל ממקום מסוים, לכל f_k יש בדיוק m שורשים בסביבה מספיק קטנה של z_0. בנוסף, כאשר k \to \infty השורשים שואפים ל-z_0.

## הוכחה
f אינה זהותית 0 ולכן האפסים שלה מבודדים, בפרט קיים r>0 כך שf אינה מתאפסת ב \bar{B}(z_0,r)\backslash z_0. 

כעת מעקרון הארגומנט \frac{1}{2\pi i}\int_{\partial B(z_0,r)} f'(z) / f(z) dz = N_f(B(z_0,r))=m. 

f_k מתכנסת במידה שווה לf על תתי קבוצות קומפקטיות ולכן ממשפט ויירשטראס f'_k  מתכנסת במידה שווה לf' על תתי קבוצות קומפקטיות, בנוסף f אינה מתאפסת על \partial B(z_0,r) ,f רציפה ו\partial B(z_0,r) היא קבוצה קומפקטית ולכן ממשפט ויירשטראס קיים \delta>0 כך ש |f|>\delta על \partial B(z_0,r), מהתכנסות במידה שווה החל ממקום מסוים |f_k|>\frac{\delta}{2} על \partial B(z_0,r). על כן נקבל כי f'_k/f_k \rightarrow f'/f במידה שווה על \partial B(z_0,r).

לכן,  \frac{1}{2\pi i}\int_{\partial B(z_0,r)} f'(z) / f(z) dz =\lim_{k \to \infty} \frac{1}{2\pi i}\int_{\partial B(z_0,r)} f_k'(z) / f_k(z) dz

מעקרון הארגומנט \frac{1}{2\pi i}\int_{\partial B(z_0,r)} f_k'(z) / f_k(z) dz = N_{f_k}(B(z_0,r))
 ובפרט זהו מספר שלם, על כן זו סדרה מתכנסת של מספרים שלמים ולכן החל ממקום מסוים היא קבועה ושווה לגבול שלה כלומר

\frac{1}{2\pi i}\int_{\partial B(z_0,r)} f_k'(z) / f_k(z) dz = m
 

ומעקרון הארגומנט  ינבע שלf_k
 יש בדיוק m
 שורשים בסביבה זו.

## מסקנות
* גרסה נפוצה של המשפט היא - אם בסדרת פונקציות כנ"ל אף פונקציה לא מתאפסת, אז פונקציית הגבול היא או אפס זהותית, או שאיננה מתאפסת אף היא.
* אם בסדרת פונקציות כנ"ל כל פונקציה היא חד-חד-ערכית, אז פונקציית הגבול היא או חד חד ערכית או קבועה.

## קישורים חיצוניים
* 

הורוויץ
פאם ריינולדס

**פאם ריינולדס לוורי** (באנגלית: **Pam Reynolds Lowery**, 1956-2010), מאטלנטה, ג'ורג'יה הייתה זמרת ומלחינה אמריקאית. בשנת 1991, בגיל 35 חוותה ריינולדס מוות קליני במכון הנוירולוגי "בארו" שבפיניקס, אריזונה במהלך ניתוח מוח שנערך על ידי רוברט פ. ספטסלר. המקרה שלה הוא אחד הידועים והמתועדים ביותר עקב הנסיבות יוצאות הדופן בהן הוא קרה.

ריינולדס הייתה במעקב וניטור צמוד לאורך החוויה כולה. במהלך הניתוח היה שלב בו לא נרשמו גלי מוח כלל, וכן לא הייתה זרימת דם למוח, היא נכנסה למצב של מוות קליני. ריינולדס תיארה פרטים מדויקים לגבי התרחשויות בעת הניתוח אשר לא הייתה לה אפשרות לכאורה לדעת אותם, אך אומתו והוגדרו על ידי הצוות המנתח כנכונים. 

ריינולדס נפטרה בשנת 2010 מהתקף לב, בגיל 53.

## ראו גם
* אניטה מורג'אני
* דריית'לם
* פים ואן לומל

## לקריאה נוספת

* French, Chris. (2009) "Near-Death Experiences and the Brain". עמודים 187-203 


## קישורים חיצוניים
* G.M. Woerlee, "Pam Reynolds Near Death Experience"

קטגוריה:מוות קליני
קטגוריה:חוויות סף מוות
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
קטגוריה:אמריקאיות שנפטרו ב-2010
קטגוריה:אמריקאים שנפטרו ב-2010
המרד על הבאונטי (סרט, 1935)

**המרד על הבאונטי** (באנגלית: **Mutiny on the Bounty**) הוא סרט קולנוע אמריקאי בבימויו של פרנק לויד משנת 1935. בסרט מככבים צ'ארלס לוטון וקלארק גייבל בתפקידים ראשיים. הסרט מבוסס על ספרם של צ'ארלס נורדהוף וג'יימס נורמן האל משנת 1932. למרות חוסר הדיוק בסרט, הוא זכה להצלחה ביקורתית וכלכלית. הסרט היה מועמד לשמונה פרסי אוסקר, ומתוכם הוא זכה בפרס אוסקר לסרט הטוב ביותר.

## פרסים ומועמדויות
בטקס פרסי האוסקר הסרט זכה בפרס אוסקר לסרט הטוב ביותר, ונכון להיום - הוא הסרט האחרון שזכה רק בקטגוריה הזו (הקודמים לו היו "מנגינת ברודוויי" ו"גרנד הוטל"). הסרט היה גם מועמד בשבע קטגוריות נוספות; הבמאי הטוב ביותר (עבור פרנק לויד, הפסיד לג'ון פורד על "המלשין"), התסריט המעובד הטוב ביותר (עבור טלבוט צ'אנינג, ג'ולס פרת'מן וקארי וילסון הפסידו לדודלי ניקולאס על "המלשין"), שלוש מועמדויות לשחקן הטוב ביותר (עבור צ'ארלס לוטון, קלארק גייבל ופרנצ'וט טון הפסידו לויקטור מקלגלן על "המלשין"), הפסקול הטוב ביותר (עבור נאט פינסטון והרברט סוטשרט הפסידו למקס שטיינר על "המלשין") והעריכה הטובה ביותר (עבור מרגרט בות' הפסידה לראלף דוסון על "ליל קיץ"). הסרט הוא היחידי אי פעם ששלושה משחקניו היו מועמדים באותה קטגוריה.

מכון הסרטים האמריקאי דירג את הסרט במקום ה-86 ברשימת הסרטים הטובים ביותר בכל הזמנים ואת ויליאם בליי המגולם על ידי לוטון במקום ה-19 ברשימת הנבלים הטובים ביותר בכל הזמנים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:זוכי אוסקר: הסרט הטוב
קטגוריה:סרטי דייוויד ניבן
קטגוריה:סרטים אמריקאיים משנת 1935
קטגוריה:סרטי פרנק לויד
קטגוריה:סרטים המבוססים על רומנים אמריקאים
עוזי פריידקין

**עוזי פריידקין** (נולד ב-22 בדצמבר 1950) הוא מילונאי, עורך ומתרגם ישראלי. שימש כעורך הראשי של מילון "רב-מילים" שיצא לאור ב-1997 במהדורה מודפסת וכיום קיים כמילון מקוון.

## ביוגרפיה
נולד בשם **יֶז'י פריידקין** (בפולנית: **Jerzy Freidkin**) בלודז' שבפולין. הוריו, דוד ובלה פריידקין, עברו את מלחמת העולם השנייה בגטו לודז' ובאושוויץ. בשנת 1957 הגיעה משפחתו לישראל במסגרת "עליית גומולקה" והשתקעה בהרצליה, שם החל את לימודי בית הספר היסודי ללא ידיעת עברית. בהמשך למד ב"תיכון חדש" בתל אביב ובאוניברסיטה העברית בירושלים (פילוסופיה ופסיכולוגיה).

לאחר מספר שנים שבהן עבד כעורך בהוצאות ספרים, שימש בשנות התשעים כעורך הראשי של מילון "רב-מילים". בעשור הראשון והשני של המאה ה-21 עבד בהוצאת שוקן כעורך באנציקלופדיה העברית המקוונת (שטרם יצאה לאור).

נשוי למינה פריידקין, העוסקת אף היא במילונאות, עריכה ותרגום. בנו, בן פריידקין, הוא מוזיקאי ג'אז.

## עבודתו המילונאית
עוזי פריידקין שימש כעורך הראשי של מילון "רב-מילים", המהווה חלק ממפעל למילונאות ולבלשנות חישובית שבראשו עמד המתמטיקאי וחוקר מדעי המחשב פרופ' יעקב שויקה. הגישה שננקטה במילון "רב-מילים", הן בגרסתו המודפסת והן בגרסתו המקוונת, חוללה שינוי בהשוואה למילונים העבריים הקודמים, שהאחרון שבהם היה מילון אבן-שושן. השפעת גישה מילונאית זו ניכרת במילונים העבריים והדו-לשוניים שיצאו לאור אחרי מילון "רב-מילים".

מסימני ההיכר של גישתו המילונאית: שימת הדגש על העברית המודרנית; הענקת מקום מרכזי לעברית הבינונית (המשלבים שבין הלשון הספרותית לבין לשון הדיבור העממי); הכרה בחשיבותו של הסלנג; הבאת מידע על הסביבה הלשונית של המילה המוגדרת; הגברת נגישותם של הערכים למשתמשי המילון והכרה במשקלן של המילים הלועזיות שנטמעו בתוך העברית.

את מדיניות העריכה שננקטה במילון "רב-מילים" הציג עוזי פריידקין במאמר מסכם שפורסם ב"לשוננו לעם".

## פעילותו הספרותית
במסגרת עבודתו כמתרגם תרגם מפולנית את ספרה של יואנה אולצ'אק-רוניקר, "בגן הזיכרון", שיצא לאור בשנת 2012 בהוצאת שוקן.

תרגם, יחד עם רעייתו מינה פריידקין, שירים מפולנית, צרפתית, גרמנית ויידיש, שפורסמו בכתבי עת ספרותיים (מֹאזנַיִם, הו!, המוסך, עתון 77 ועוד) ובאנתולוגיה "דאדא וסוריאליזם בצרפת" שיצאה לאור בשנת 1992 בהוצאת הקיבוץ המאוחד.

בין הספרים שערך ניתן למנות את "שבילים בקמח" מאת ויולה ויין, שיצא לאור ב-2005 בהוצאת קרן (מפולנית: ענת זיידמן).

### מילונים בעריכתו
* "רב-מילים - המילון השלם", סטימצקי, המרכז לטכנולוגיה חינוכית, ידיעות אחרונות וספרי חמד, 1997. ראש המערכת: פרופ' יעקב שויקה, עורך ראשי: עוזי פריידקין
* "רב- מילים הצעיר", ראש המערכת: פרופ' יעקב שויקה, עורכת: יעל צחי-ינאי, יועץ למילונאות: עוזי פריידקין
* "מילון הניבים (אנגלי-עברי)", אריה גולן, הוצאת שוקן, 2006. עורך ראשי: עוזי פריידקין, עורכת: פרופ' דורית רביד
* "מילון שימושי חדיש, עברי-רוסי, רוסי-עברי", יוסף גורי, המרכז לטכנולוגיה חינוכית, 1992, יועצים למילונאות: פרופ' יעקב שויקה ועוזי פריידקין

## קישורים חיצוניים

* 

## הערות שוליים

קטגוריה:מילונאים כותבי עברית
קטגוריה:מילונאים ישראלים
קטגוריה:מלינגו
קטגוריה:עולים בשנות ה-1950
קטגוריה:ישראלים ילידי פולין
קטגוריה:ישראלים שנולדו ב-1950
מינדורו (פירושונים)

**מינדורו** (בטגלוג: **Mindoro**) – מספרדית "Mina de Oro" שפירושו "מכרה זהב"
מפציץ צלילה

[250px|ממוזער|מפציץ צלילה מסוג [SBD דונטלס]]
**מפציץ צלילה** הוא מטוס מפציץ הצולל לעבר מטרתו ובכך מגביר את דיוק הפגיעה. שיטת הפצצה זו מאפשרת לטייס לשמור על קשר עין עם המטרה ולכוון את מטוסו לכדי דיוק מרבי, מה שחשוב במיוחד כאשר מדובר במטרות נעות כגון אוניה או כלי רכב. שחרור הפצצה או החימוש מתרחש בקרבה רבה יותר למטרה מה שמגביר את הסכוי לפגיעה, זאת לעומת מפציצים אשר משחררים את חימושם לרוב בגבהים רמים יותר.

מפציץ צלילה צולל בזווית תלולה (בדרך כלל בין 45 ל-70 מעלות), מה שדורש משיכה מהירה כלפי מעלה לאחר שחרור הפצצה. שינוי מיידי זה בזווית הטיסה מייצר מאמץ רב על המטוס ועל הטייס, מה שדרש פיתוח של מפציצי צלילה בעלי גוף מטוס חזק יותר מהנהוג, זאת בנוסף להכשרת הטייסים להתמודדות עם הצלילה והמשיכה כלפי מעלה. באחד ממפציצי הצלילה הנפוצים והמוכרים במלחמת העולם השנייה, היונקרס Ju 87 "שטוקה", אף נבנה מנגנון המושך את המטוס כלפי מעלה באופן אוטומטי במקרה והטייס איבד הכרה במהלך הצלילה.

מפציצי צלילה היו נפוצים במהלך מלחמת העולם הראשונה ובמיוחד במהלך מלחמת העולם השנייה, כאשר רוב הצבאות פיתחו מפציצים מסוג זה. עם הופעת פצצות גדולות יותר וחימושים מדויקים יותר בשנים שלאחר מלחמת העולם השנייה, ירד הצורך במפציצי צלילה באופן משמעותי. גורם נוסף שתרם משמעותית לדעיכת מפציצי הצלילה היה התגברות הדיוק ועוצמת האש של נשק נגד מטוסים, אליו היו מפציצי הצלילה פגיעים במיוחד.

## מפציצי צלילה של מלחמת העולם הראשונה

## מפציצי צלילה של מלחמת העולם השנייה

קובץ:Junkers Ju 87Ds in flight Oct 1943.jpg|יונקרס Ju 87, גרמניה.
קובץ:Aichi D3A Type 99.jpg|אאיצ'י D3A, יפן.
קובץ:A36 Invader.jpg|A-36 אפאצ'י, ארצות הברית.
קובץ:Fairey Barracuda Mk II.jpg|פיירי ברקודה, הממלכה המאוחדת.
קובץ:Dauntless bomb drop.jpg|דאגלס SBD דונטלס, ארצות הברית.
קובץ:Curtiss SB2C-5 Helldiver warbird in flight.jpg|קרטיס SB2C הלדייבר, ארצות הברית.
קובץ:Yokosuka D4Y3 in the field.jpg|יוקוסוקה D4Y, יפן.


## ראו גם
* מפציץ טורפדו
* מטוס תקיפה

## קישורים חיצוניים

* מפציצי צלילה באתר 'מיליטרי היסטורי'.
* מפציץ הצלילה באתר 'אנציקלופדיית המלחמה באוקיינוס השקט'.
* 

קטגוריה:מפציצים
קטגוריה:כלי טיס צבאיים
מיכאל לפידות

**מיכאל (מיש) לפידות** (נולד ב-20 בנובמבר 1939, ברחובות) כיהן כראש עיריית רחובות בשנים 1989–1993.

## ביוגרפיה
לפידות הוא בנם של האחות רות לפידות מבית אולנדורף ואלפרד לפלר, מי שהיה הלבורנט הראשי במכון ויצמן למדע. הוא סיים לימודים יסודיים ותיכוניים ברחובות ושירת בצה"ל בין השנים 1957–1960. לאחר שחרורו מהצבא למד באוניברסיטה העברית בירושלים מדעי המדינה וסוציולוגיה והשלים תואר ראשון ב-1963. שימש מזכיר סיעת מפא"י בכנסת ומרכז הנהלת הקואליציה בשנים 1961–1965. בשנים 1965–1969 מילא את תפקיד מנהל הלשכה של ראש עיריית תל אביב, מרדכי נמיר. מ-1969 עבד במשרד החוץ כמנהל לשכתו של שר החוץ, אבא אבן וכממונה על קשרי העיתונות וההסברה בשגרירות ישראל בגרמניה המערבית.

מ-1973 עד 1983 היה מנכ"ל של מפעל משפחתי ובתקופה זו החל לעסוק בפוליטיקה עירונית ברחובות מטעם מפלגת העבודה. בין השנים 1978–1989 היה סגן ראש עיריית רחובות ומ-1989 עד 1993 ראש העירייה. במהלך כהונתו כראש העיר הוקמה ה.ל.ר. - החברה לפיתוח רחובות, הונחה התשתית להקמת "פארק מדע" בצפון העיר, בסמוך לתחנת הרכבת, הוא "פארק ת.מ.ר ע"ש יצחק רבין" (פארק המדע – תעשיות מדע רחובות), והונחה אבן הפינה לקניון רחובות ותחנה מרכזית חדשה במרכז העיר.

לאחר סיום הקדנציה שלו כראש עירייה עבר לפידות לעיסוק בניהול מפעלים, השתתפות בדירקטוריונים והשלים לימודים לתואר שני במשפטים באוניברסיטת בר-אילן.

לפידות נשוי לאדריכלית דליה לבית ענבי.

## קישורים חיצוניים
* קורות חיים
* מיכאל לפידות באתר הארכיון לתולדות רחובות

קטגוריה:ראשי עיריית רחובות
קטגוריה:חברי מועצת העיר רחובות
קטגוריה:דירקטורים ישראלים
קטגוריה:מנכ"לים ישראלים
קטגוריה:דיפלומטים ישראלים
קטגוריה:בוגרי האוניברסיטה העברית בירושלים
קטגוריה:ראשי רשויות מקומיות מטעם העבודה
קטגוריה:ישראלים שנולדו ב-1939
אריאלה בן-אברהם

**אריאלה בן אברהם** (נולדה ב-6 באוקטובר 1970) היא תת-אלוף (מיל') בצה"ל, שכיהנה כצנזורית הצבאית הראשית. קודם לכן שירתה כסגנית דובר צה"ל.
ממוזער|150px
## ביוגרפיה
בן אברהם נולדה בצרפת ועלתה לישראל בגיל 4.

את שירותה הצבאי החלה במערך הדוברות של חיל הים. בהמשך, שימשה קצינת ת"ש וח"ן של חיל הים וכיהנה כראש מדור יחסי ציבור ותקשורת של החיל. בפברואר 2003 מונתה לראש ענף תקשורת בחטיבת דובר צה"ל והועלתה לדרגת סגן-אלוף. היא מילאה תפקיד זה במהלך ההתנתקות ומלחמת לבנון השנייה תחת דוברות צה"ל רות ירון ומירי רגב. ביולי 2007 מונתה לראש ענף הסברה בפיקוד העורף, ושימשה בתפקיד במהלך מבצע עופרת יצוקה. במהלך שירותה בתפקיד העלה פיקוד העורף אתר אינטרנט ייעודי במספר שפות. ביולי 2011 מונתה לראש מחלקת תקשורת בחטיבת דובר צה"ל וקודמה לדרגת אלוף-משנה. החל מ-2014 כיהנה בנוסף גם כסגנית דובר צה"ל. באוגוסט 2015 מונתה לצנזורית הצבאית הראשית. במאי 2016 העניק לה הרמטכ"ל גדי איזנקוט דרגה אישית של תת-אלוף.

בינואר 2020 פורסם כי ביקשה להקדים את פרישתה. בפברואר 2020 פרשה. נכון ל-2021, בן-אברהם היא מנהלת התקשורת של חברת NSO.

## השכלה
בן אברהם בעלת תואר ראשון מאוניברסיטת בר-אילן ותואר שני מאוניברסיטת חיפה והמכללה לביטחון לאומי. היא בוגרת תוכנית המנהיגות של קרן וקסנר.

## חיים אישיים
היא מתגוררת בהרצליה ואם לשלושה.

## קישורים חיצוניים

* 
* 
* 
* 

## הערות שוליים

קטגוריה:דוברות ישראליות
קטגוריה:דוברים ישראלים
קטגוריה:חיילי דובר צה"ל
קטגוריה:חיילות דובר צה"ל
קטגוריה:חיילי פיקוד העורף
קטגוריה:חיילות פיקוד העורף
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:צנזורים צבאיים ראשיים
קטגוריה:קצינות צה"ל בדרגת תת-אלוף
קטגוריה:תתי-אלופים בצה"ל
קטגוריה:בוגרות המכללה לביטחון לאומי
קטגוריה:בוגרי המכללה לביטחון לאומי
קטגוריה:ישראליות ילידות צרפת
קטגוריה:ישראלים ילידי צרפת
קטגוריה:קציני צה"ל בוגרי תוכנית המנהיגות הבכירה של קרן וקסנר
קטגוריה:קצינות צה"ל בוגרות תוכנית המנהיגות הבכירה של קרן וקסנר
קטגוריה:חיילי צה"ל במלחמת לבנון השנייה
קטגוריה:הרצליה: אישים
קטגוריה:חיילות חיל הים
קטגוריה:חיילי חיל הים
קטגוריה:עולות בשנות ה-1970
קטגוריה:עולים בשנות ה-1970
קטגוריה:ישראליות שנולדו ב-1970
קטגוריה:ישראלים שנולדו ב-1970
המישור הגדול הדרומי

**המישור הגדול הדרומי** (בהונגרית: **Dél-Alföld**) הוא אחד מחבלי הונגריה המוגדרים לצרכים סטטיסטיים ותכנוניים ושוכן בחלקה הדרום-מזרחי של המדינה. הוא כולל בתוכו את המחוזות באץ'-קישקון, בקש וצ'ונגראד-צ'נאד. מרכז החבל נמצא בעיר סגד.

## ערים מרכזיות

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: חבלים
מרכז הונגריה

**מרכז הונגריה** (בהונגרית: Közép-Magyarország) הוא אחד מחבלי הונגריה המוגדרים לצרכים סטטיסטיים ותכנוניים ושוכן במרכז המדינה. הוא כולל בתוכו את עיר הבירה בודפשט ואת מחוז פשט. מרכז החבל נמצא בבודפשט.
## ערים מרכזיות

## [[אתר מורשת עולמית|אתרי מורשת עולמית]]
* בודפשט
* גבעת הטירה בבודפשט
* כיכר הגיבורים
* שדרת אנדראשי

## קישורים חיצוניים

## הערות שוליים

קטגוריה:הונגריה: חבלים
מרק ולש

**מרק אנתוני ולש השלישי** (באנגלית: **Mark Anthony Welsh III**; נולד ב-26 בינואר 1953) הוא גנרל בדימוס שכיהן כראש המטה של חיל האוויר של ארצות הברית. מיוני 2023 מכהן כנשיא אוניברסיטת טקסס A&M.

## ביוגרפיה
ולש נולד בטקסס. בשנת 1976 סיים את לימודיו באקדמיית חיל האוויר והחל את שירותו בחיל. למד טיסה, הטיס מטוסי A-10 ו-
F-16 ומטוסי אימונים, וצבר למעלה מ-3,400 שעות טיסה. השתתף במלחמת המפרץ. מילא שורה ארוכה של תפקידי פיקוד, לרבות פיקוד על טייסת קרב, מפקד כנף קרב, מפקד כנף באקדמיה של חיל האוויר ומפקד כוחות האוויר של ארצות הברית באירופה (במסגרת תפקיד זה פיקד על חיל האוויר השלישי, שתחום פעילותו מכסה למעלה מחמישים מדינות). כמו כן כיהן בתפקידי מטה שונים, לרבות כקצין במטה חיל האוויר ובפנטגון וכעוזר לעניינים צבאיים למנהל סוכנות הביון המרכזית, תפקיד שבו שימש כמקשר לעניינים צבאיים בין הסוכנות לבין משרד ההגנה של ארצות הברית. באוגוסט 2012 החל לכהן כראש המטה ה-20 של חיל האוויר של ארצות הברית. ב-1 ביולי 2016 סיים את תפקידו והוחלף על ידי גנרל דייוויד גולדפיין.

ולש הוא בעל תואר ראשון במדעים מהאקדמיה של חיל האוויר ובעל תואר שני בניהול משאבי מחשוב מאוניברסיטת ובסטר. כמו כן למד באוניברסיטה לביטחון לאומי, בתוכנית המנהלים של בית הספר למנהל עסקים באוניברסיטת הרווארד ובמספר בתי ספר לפיקוד ומטה של ארצות הברית.

ולש עוטר בעיטורים אמריקאים וזרים רבים, לרבות מדליית השירות המצוין של מחלקת ההגנה (שלוש פעמים), מדליית השירות המצוין של חיל האוויר (פעמיים), לגיון ההצטיינות (פעמיים), צלב התעופה המצוינת (פעמיים) ומדליית האוויר (פעמיים).

## קישורים חיצוניים

* מרק ולש באתר חיל האוויר של ארצות הברית

קטגוריה:ראשי המטה של חיל האוויר של ארצות הברית
קטגוריה:טייסי חיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:מעוטרי מדליית השירות המצוין של חיל האוויר
קטגוריה:מעוטרי מדליית השירות המצוין של מחלקת ההגנה
קטגוריה:בוגרי אקדמיית חיל האוויר של ארצות הברית
קטגוריה:בוגרי אוניברסיטת ובסטר
קטגוריה:בוגרי האוניברסיטה לביטחון לאומי
קטגוריה:מלחמת המפרץ: אישים
קטגוריה:מנהל הפעולות הצבאיות ב-CIA
קטגוריה:נשיאי אוניברסיטת טקסס A&M
קטגוריה:אמריקאים שנולדו ב-1953
מגבטס

**מגבטס** (המאה ה-5 לפנה"ס) היה מצביא פרסי, שכישלונו במצור על האי נקסוס גרר את המרד האיוני.

## ביוגרפיה
על פי הרודוטוס מגבטס היה קרוב משפחתו של דריווש הראשון. הרודוטוס טוען גם שמאוחר יותר לאחר מלחמת פרס יוון ניסה המצביא הספרטני פאוסניאס לשאת לאישה את בתו של מגבטס. אם כי תוקידידס טוען דווקא שפאוסניאס נישא לבתו של חשיארש הראשון. 

בשנת 501 לפנה"ס הגיש טיראן מילטוס אריסטגורס בקשה לארטפרנס הסטרפ של סרדיס לספק לו 200 ספינות מלחמה לצורך כיבוש האי נקסוס. ארטפרנס קיבל אישור משושן ונתן לאריסטגורס את הספינות. את מגבטס הוא צרף למשלחת כשותף לפיקוד עם אריסטגורס. אולם קצין יווני בשם **סקילכס** התרשל בשמירה על אחת מהספינות שהיו נתונות לפיקודו של מגבטס, זה האחרון העניש אותו באכזריות. אריסטגורס שסקילכס היה ידידו זעם על כך והעליב את מגבטס. כנקמה החליט מגבטס להכשיל את המסע, הוא שלח שליחים לנקסוס כדי שיודיעו שם על ההתקפה המתקרבת. המצור הכושל ערך ארבעה חודשים ובסופו נאלצו הפרסים לסגת. המעשה גרר לבסוף מרד צד אריסגורס, המרד התפשט לכל איוניה וזכה לכינוי המרד האיוני.

חוקרים כגון משה עמית מפקפקים באמינות הסיפור, שכן לא נראה שמגבטס יבגוד במלכו רק לצורך נקמה אישית. ובהמשך הוא אף נזכר מדי פעם כממלא תפקידים צבאיים שונים. יש חוקרים הסבורים שהמצור נכשל לא באשמת מגבטס והפרסים האשימו את היוונים בכישלון. 

תוקידידס מזכיר גם שמגבטס היה הסטרפ של דאסקיליון והוחלף בארטבזוס בהוראת חשיארש הראשון.

## לקריאה נוספת
* הרודוטוס. **היסטוריה**. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.
* **כתבי הירודוטוס**. מתורגמים מיוונית עם מבוא והערות מאת ד"ר אלכסנדר שור. ירושלים, ראובן מס, תרצ"ה. העתק דיגיטלי באתר "דעת".
*משה עמית, **תולדות יוון הקלאסית**, הוצאת מאגנס, תשס"ב 

## הערות שוליים

קטגוריה:הממלכה האחמנית
קטגוריה:יוון העתיקה: היסטוריה צבאית
קטגוריה:מצביאים פרסים
סלובניה במשחקים הפאראלימפיים

**[[סלובניה]]** השתתפה לראשונה ב בברצלונה (1992). עד אז, הייתה סלובניה חלק מיוגוסלביה, והספורטאים הסלובנים התחרו במסגרת המשלחת היוגוסלבית. במשחקי החורף נטלה סלובניה חלק בכל הטורנירים מאז המשחקים הפאראלימפיים נאגנו (1998) למעט המשחקים הפאראלימפיים סולט לייק סיטי (2002).

## היסטוריה
בהופעת הבכורה הפאראלימפית שלה כמדינה עצמאית שלחה סלובניה משלחת של שמונה ספורטאים (שבעה גברים ואישה אחת) אל המשחקים בברצלונה, אשר שבו למולדתם עם שלוש מדליות פאראלימפיות. האתלט פאניו איזלקר זכה בשתי מדליות זהב (קטגוריה C7), האחת בהדיפת כדור ברזל, והשנייה בזריקת דיסקוס כשקבע שיא פאראלימפי של 37.34 מטרים. במדליה נוספת זכתה דרגיצ'ה לרפוניק כששבה עם הארד בהדיפת כדור ברזל.

המשלחת הסלובנית לא הצליחה לזכות במדליית זהב נוספת עד המשחקים הפאראלימפיים אתונה (2004) בה קטפה מטייה פינטר את מדליית הזהב בטניס שולחן.

## ראו גם
* סלובניה במשחקים האולימפיים
* סלובניה במשחקים האולימפיים לנוער

## קישורים חיצוניים
* סלובניה באתר הוועד הפאראלימפי הבינלאומי

## הערות שוליים

קטגוריה:מדינות במשחקים הפאראלימפיים
קטגוריה:סלובניה: ספורט